Klokken 06.58 modtog Nordjyllands Beredskab en anmeldelse om en drukneulykke ved Hals. Beredskabet rykkede ud, og da de nåede frem drejer det sig om en middelaldrende kvinde, der ligger livløs i vandkanten. - Hun er livløs, da vi når frem, og vi påbegynder så livreddende førstehjælp, fortæller indsatsleder ved Nordjyllands Beredskab René Kærup. Kort efter kom der en ambulance. Ambulancefolkene fortsatte behandlingen, da de kørte væk med kvinden. Indsatslederen har ikke noget bud på, hvad der kan være årsag til ulykken. Der er lige nu ikke nogen status på kvindens tilstand. Opdateret tirsdag klokken 21:50: Vagtchef ved Nordjyllands Politi, Poul Fastergaard, oplyser, at kvinden senere tirsdag er afgået ved døden. Kvindens pårørende er underrettet om dødsfaldet.

Opsummering:
En person på gåtur fandt tirsdag morgen en livløs kvinde i vandkanten ved Koldkær nord for Hals.